म यही भन्छु कि ठूलो मान्छे ठूलो पद पाएर र कुलमा जन्मेर मात्र हँुदैनन्, वल्की ठूलो हुन ठूलो समूहलाई फाइदा हुने काम गर्नुपर्छ । आज धेरै मान्छे आफू र आफ्ना परिवारका बारेमा सोच्दै जीवन समाप्त गर्दछन् । आफू बस्ने समाज र देश सुरक्षित र सभ्य नभए त्यसले आफ्नै जीवनमा के–कस्तो प्रतिकूल असर गर्छ भन्ने बुझ्दैनन् । त्यसैले हामी जे–जस्तो भए पनि छोराछोरीलाई समाजका लागि पनि केही गर्न प्रेरणा दिनुपर्छ र नैतिकतामा अड्न प्रेरित गर्नुपर्छ । यही नैतिकताको कमीले नै मानिसलाई अपराधी, दुव्र्यसनी, भ्रष्ट, षड्यन्त्रकारी बनाउँछ र यी प्रवृत्ति बढे देश बस्नसमेत लायक हुँदैन । समाज कसरी बस्न लायक बनाउने ? यो कुरामा हरव्यक्ति चिन्तित हुनुपर्छ किनकि नेपाल क्रमशः अराजकतातर्फ गइरहेको छ । समाज विभाजित र संवेदनहीन हुँदै गइरहेको छ ।
